Հայոց Աշխարհ - Ինչպես հաղորդում է ՄԵԴԻԱՄԱՔՍ գործակալությունը, Սլովենիայի նախագահ ՅԱՆԵԶ ԴՌՆՈՎՇԵԿԸ երեկ Լյուբլյանայում հայտարարել է, որ չնայած երկու երկրներին բաժանող մեծ հեռավորությանը, Հայաստանն ու Սլովենիան ունեն համագործակցության զարգացման մեծ ներուժ։ Այդ մասին Յանեզ Դռնովշեկն ասել է՝ ելույթ ունենալով Ռոբերտ Քոչարյանի հետ համատեղ մամլո ասուլիսում։ Ի դեպ, Սլովենիայի նախագահը շնորհակալությամբ է ընդունել 2006 թվականին Հայաստան պաշտոնական այց կատարելու հրավերը։